Anna hefur hlotið mörg og margvísleg alþjóðleg verðlaun og er eina samtímatónskáldið sem Deautsche Grammophon hefur gefið út á plötu . Anna Þorvaldsdóttir er eitt virtasta tónskáld samtímans . Hún lærði hljóðfæraleik frá unga aldri en var alltaf að semja lög . Um tvítugt fór hún að skrifa tónlist og var mjög feimin við að sýna það sem hún var að gera . Tónsmíðarnar tóku hins vegar fljótt yfir allan tíma hennar og þar með var stefnan sett . ,, Ég tek mér alltaf mikinn tíma í að láta mig dreyma um tónlistina , finna hljóðin , hljómana , laglínur og alla áferð sem á heima í tónlistinni hverju sinni . Og ég ver miklum tíma í þetta því þarna verður tónlistin fyrst til . Síðan þróast hún og þegar ég er komin með skýra mynd af verkinu hverju sinni byrja ég að skrifa það út fyrir hljóðfærin . Það er auðvitað mjög tímafrekt að skrifa alla tónlistina niður í nótur og þar sem það getur verið erfitt að muna öll smáatriðin í marga mánuði , sérstaklega þegar maður er að vinna að nokkrum verkum á sama tíma , geri ég skissur eða teikningar sem hjálpa mér að muna tónlistina sem ég er að vinna að . Þegar ég horfi á þær get ég munað í smáatriðum hvað ég var að hugsa . “ Hún reynir að vera sýnileg því ungar konur skortir fyrirmyndir í þessu fagi . „ Fólk vissi ekki hver ég var og mér var strax boðið vatn eða matur , mig hlyti að vanta eitthvað fyrst ég opnaði munninn . Ég passaði ekki inn í steríótýpuna , “ segir Anna . Nánar má lesa um þetta merka tónskáld í nýjustu Vikunni .